0| 2747 |18.11.2018
Граничните служби и на Албания, и на Македония посочват и имената на унгарските граждани, които са пътували с бившия премиер. Данните обаче противоречат на изявленията от Будапеща. Едно е ясно – Никола Груевски е избягал с дипломатически автомобил на Унгария, заяви Зоран Заев и съобщи, че е започнато двойно разследване, което трябва да установи как точно е избягал.
Още през август македонските медии съобщаваха, че Груевски се готви да избяга в Унгария. Изпразнил е банковите си сметки още през септември, сочи неофициална информация. Официалната от специалната прокуратура в Скопие – че просто няма активи на негово име. Македонското общество насочи гнева си към управляващите и задава въпроси как може човек под строго полицейско наблюдение да избяга.
В Македония започна разследване срещу длъжностни лица, които може да са злоупотребили със служебното си положение и да са помогнали на Груевски. Изпратена е и молба за екстрадиция до Будапеща с придружаваща документация от 400 страници. Случаят с Никола Груевски е изцяло правен, а не политически, заявиха от правителството на Виктор Орбан, цитира НТ. Според говорителя му казусът с бившия македонски премиер е съотносим с Женевсата конвенция. Изказването е по повод критиките, че Унгария нарушава европейското законодателство, тъй като няма право да дава убежище на човек, който идва от трета държава, считана за безопасна. Официално от Еврокомисията не обвиниха Унгария в нарушаване на европейските правила.
Зоран Заев: Унгария да каже Груевски бил ли е отвлечен 0| 2985 |17.11.2018 Орбан отрече да е помагал за бягството на Груевски 1| 2721 |15.11.2018 И Борисов опроверга за паспорта на Груевски 5| 2945 |15.11.2018 Скандалът с Груевски ескалира, България отрича той да има наш паспорт 2| 3321 |15.11.2018